turjo4nis/wikipedia-bn-dump-20250701 huggingface dataset:
মীরা দেববর্মণ

মীরা দেববর্মণ (মার্চ ১৯১৯ - ১৫ অক্টোবর ২০০৭) হলেন ভারতের একজন খ্যাতনামা গীতিকার এবং সঙ্গীত শিল্পী। তিনি ভারতের প্রখ্যাত সুরকার শচীন দেববর্মনের স্ত্রী এবং রাহুল দেববর্মনের মাতা।

জন্ম ও প্রাথমিক জীবন 
মীরা দেববর্মনের জন্ম বাংলাদেশের কুমিল্লায় ১৯১৯ খ্রিষ্টাব্দের মার্চ মাসে। ছোটবেলা থেকে দাদু ও দিদিমার বাড়ীতে থাকতেন। তার দাদু রায় বাহাদুর কমলনাথ দাশগুপ্ত ছিলেন ঢাকা হাইকোর্ট-এর চিফ জাস্টিস। পড়াশুনো সঙ্গে সঙ্গে তিনি সঙ্গীত শিক্ষা নিতেন। সঙ্গীত গুরু ভীষ্মদেব চট্টোপাধ্যায়ের কাছে শাস্ত্রীয় সঙ্গীতের তালিম নিয়েছেন। কীর্তন ও ঠুমরী শেখেন সঙ্গীতাচার্য ধীরেন্দ্রনাথ দেবের কাছে। ১৯৩০ সালে আনাদি দস্তিদারের কাছে রবীন্দ্র সঙ্গীতের শিক্ষা লাভ করেন। তিনি নাচ শিখেন শান্তিনিকেতনে আমিতা সেনের কাছে।

পরিণয় 
কথিত আছে, সঙ্গীতগুরু ভীষ্মদেব চট্টোপাধ্যায়ের তালিম নেওয়ার সময় পরিচয় হয় ভীষ্মদেবের আর এক কৃতী ছাত্র শচীন দেববর্মনের সঙ্গে। গুরুর থেকে বয়সে বছর ২-৩ ছোটো ছিলেন শচীন। শোনা যায় যে মীরা দেবী ও শচীনের প্রেম ভীষ্মদেব খুব একটা ভালো চোখে দেখেননি এবং তার ঠিক পরেই আরো দু’একটা ঘটনা নিয়ে শচীন কর্তা ও ভীষ্মদেবের সম্পর্কের মধ্যে একটা শীতলতা এসে পড়ে। ভীষ্মদেব সব ছেড়েছুড়ে পন্ডিচেরী চলে যান।

মতান্তরে, ১৯৩৭ খ্রিষ্টাব্দে এলাহাবাদ নিখিল ভারত সঙ্গীত সম্মেলনে শচীন দেববর্মনের সাথে তার পরিচয় হয়। সেই বছরই তিনি শচীন দেববর্মনের শিষ্যত্ব গ্রহণ করেন এবং একই বছরে পরিণয় সূত্রে আবদ্ধ হন। বিয়ের পর শচীন দেববর্মন মীরা দেববর্মনের লেখা কয়েকটি গানে সুর প্রদান করেন।

কর্মজীবন  
বিবাহের বছরে অল ইন্ডিয়া রেডিও, কলকাতা থেকে অডিশন দিয়ে উত্তীর্ণ হন। শচীন দেববর্মনের সঙ্গে বম্বে গিয়ে মীরা দেবী ফয়াজ মহম্মদ খানের কাছে আবার তালিম নিতে শুরু করলেন। ১৯৪৫ সালে অল ইন্ডিয়া রেডিও, বোম্বে থেকে অডিশন পাশ করে ঠুংরি ও গজল পরিবেশন করতেন। সেই সময় তিনি দুইটি নাটক শান্তি ও নয়া প্রভাতের গানের কথা রচনা করেন। শচীন দেববর্মণের সঙ্গে অনেক গানের রেকর্ডও করেন তিনি। উল্লেখযোগ্য গান গুলো হলোঃ  –আজ দোল দিল কে~(১৯৪৬),তুম হ বড়ে চিতচোর ~(১৯৪৬),কেন হায় স্বপ্ন ভাঙ্গার আগে~(১৯৪৯),কালি বদরিয়া ছা গয়ে, ডালি ডালি ফুল~(১৯৪৮),কে দিল ঘুম ভাঙ্গায়ে~(১৯৪৯)।

সহকারী সংগীত পরিচালক হিসেবেও তিনি ছিলেন একজন সফল মানুষ। নয়া জমাণা, তেরে মেরে স্বপ্নে, শর্মিলি, অভিমান, বারুদ, প্রেম নগর – এই বিখ্যাত চলচ্চিত্র গুলোর সহযোগী সঙ্গীত পরিচালক ছিলেন তিনি।

উল্লেখযোগ্য গান 
চলচ্চিত্র ও চলচ্চিত্রে বাইরে মীরা দেববর্মনের গাওয়া ও লেখা অনেকগুলো গান জনপ্রিয় হয়। তার লেখা উল্লেখযোগ্য গানগুলো হলোঃ 
 কে যাস্ রে ভাটি গাঙ বাইয়া     
 (আমি) তাক্ দুম তাক্ দুম বাজাই বাংলা দেশের ঢোল (১৯৭১ সালে রেকর্ডকৃত)
 না আমারে শশী চেয়ো না    
 বর্ণে, গন্ধে, ছন্দে, গীতিতে হৃদয়ে দিয়েছ দোলা       
 বিরহ বড় ভালো লাগে       
 রাতের আতরে ভিজাইয়া আদরে      
 শোনো গো দখিন হাওয়া, প্রেম করেছি আমি      
 ও বাঁশি ঘাটে লাগাইয়া ডিঙ্গা পান খাইয়া যাও        
 নিটোল পায়ে রিনিক ঝিনিক, পায়েলখানি বাজে
 সুবল রে বল বল

মৃত্যু 
১৯৭৫ সালে স্বামী এবং ১৯৯৪ সালে পুত্রের মৃত্যুর পর মীরা দেববর্মনের জীবনযাপন বেশ কঠিন হয়ে পরে; এমতাবস্থায় ত্রিপুরা সরকার তাকে মুম্বাইতে স্থানান্তর করেন। ২০০৭ সালের সেপ্টেম্বরে তাকে মুম্বাইতে রাহুল দেববর্মনের বাড়িতে নিয়ে রাখা হয়। পরবর্তীতে ঐ বছরেরই ১৫ অক্টোবর তারিখে দীর্ঘকালীন রোগভোগের কারণে তার মৃত্যু হয়।

তথ্যসূত্র 

ভারতীয় গীতিকার
ভারতীয় সঙ্গীতশিল্পী
১৯২৩-এ জন্ম
পূর্ববঙ্গে জন্ম
আদিনিবাস পূর্ববঙ্গে
২০০৭-এ মৃত্যু
ভারতীয় সঙ্গীতজ্ঞ
কলকাতার ব্যক্তি
বঙ্গীয় মুসলমান সাহিত্য সমিতি

বঙ্গীয় মুসলিম সাহিত্য সমিতি ১৯১১ সালে  কলকতায় অবস্থানরত মুসলমান ছাত্রদের গঠিত একটি সাহিত্য সংগঠন। এর প্রতিষ্ঠাতাদের অন্যতম ছিলেন ড. মুহম্মদ শহীদুল্লাহ, মুহম্মদ মোজাম্মেল হক, কাজী ইমদাদুল হক, মাওলানা আকরাম খাঁ, মৌলভী আবদুল করিম, কমরেড মুজফ্‌ফর আহমদ সহ আরো অনেকে। এই সমিতির পত্রিকা ছিল বঙ্গীয় মুসলিম সাহিত্য পত্রিকা। এই সমিতির অফিস ছিল কলকাতার ৩২ নং কলেজ স্ট্রিটে।

পটভূমি 
কলকাতায় প্রতিষ্ঠিত বঙ্গীয় মুসলিম সাহিত্য সমিতির প্রথম সম্পাদক ডক্টর মুহম্মদ শহীদুল্লাহ এ সমিতি গঠনের পটভূমি সম্পর্কে তিনি বলেন:

ইতিহাস 
বাঙালি মুসলমানের নিজস্ব সাহিত্য প্রতিষ্ঠান গঠনের উদ্দেশ্যেই ‘জাতীয় মঙ্গলে'র কবি ভোলার মোজাম্মেল হকের আহবানে ১৯১১ সনের ৪ মে কলকাতার ৯নং অ্যান্টনী বাগানে এই সমিতি গঠনের প্রস্তাব গৃহীত হয়। করিম বক্স ব্রাদ্রার দপ্তরীখানার মালিক মৌলভী আব্দুর রহমানের বাসভবনে ছিল সেই অ্যান্টনী বাগান। তৎকালীন স্কুলসমূহের পরিদর্শক মৌলভী আবদুল করিম বি.এ.-এর সভাপতিত্বে এক সভা অনুষ্ঠিত হয়। এতে আরো উপস্থিত ছিলেন মাওলানা মোহাম্মদ আকরম খাঁ, মাওলানা মনিরুজ্জামান ইসলামাবাদী, সাপ্তাহিক ‘দি মুসলমান'-এর সম্পাদক মৌলভী মুজিবুর রহমান, শেখ আব্দুর রহিম, মুনশী মোহাম্মদ রেয়াজউদ্দীন আহমদ, শান্তিপুরের কবি মোজাম্মেল হক, ‘কোহিনূর' সম্পাদক মোহাম্মদ রওশন আলী চৌধুরী প্রমুখ তৎকালীন বিশিষ্ট সাহিত্যিক-সাংবাদিকবৃন্দ। সভায় সর্বসম্মতিক্রমে ‘বঙ্গীয় মুসলমান সাহিত্য সমিতি' গঠিত হয় এবং মৌলভী আবদুল করিম ও মৌলভী মুহম্মদ শহীদুল্লাহকে নবগঠিত সমিতির যথাক্রমে প্রথম সভাপতি ও সম্পাদক নির্বাচন করা হয়। ১৮৯৯ সালে প্রতিষ্ঠিত বঙ্গীয় সাহিত্য বিষয়িনী মুসলমান সমিতি তখন এতে একীভূত হয়।

লক্ষ্য-উদ্দেশ্য 
প্রতিষ্ঠালগ্নেই সমিতি গঠনের লক্ষ্য-উদ্দেশ্য ঘোষণা করা হয়। সমিতির প্রধান উদ্দেশ্য ছিল:

১. বঙ্গীয় মুসলমান সমাজে বঙ্গ সাহিত্যের আলোচনা ও তাহার পরিপুষ্টি সাধন।

২. আরবী, ফারসী, উর্দু প্রভৃতি ভাষা হইতে ধর্মশাস্ত্র ও ইতিহাসাদির অনুবাদ প্রচার।

৩. প্রাচীন মুসলমান বঙ্গ সাহিত্যের সংগ্রহ ও সংরক্ষণ।

৪. বঙ্গদেশের বিভিন্ন স্থানের পীর, সাধুপুরুষ ও অন্যান্য মহাজনের জীবনী সংগ্রহ ও প্রকাশ।

৫. বঙ্গীয় মুসলমান সমাজের প্রাচীন বংশাবলীর ও প্রাচীন কীর্তিকলাপের ইতিবৃত্ত ও জাতীয় ইতিহাসের অন্যান্য উপকরণ সংগ্রহ।

৬. বঙ্গীয় মুসলমান সমাজে সাময়িকপত্রের প্রচার।

৭. সদ্গ্রন্থের প্রচারকল্পে সাহিত্যসেবীদিগকে উৎসাহ প্রদান।

৮. সাহিত্যক্ষেত্রে হিন্দু-মুসলমানের মধ্যে সম্প্রীতি স্থাপন।

৯. সমিতির সংশ্লিষ্ট একটি পুস্তকাগার স্থাপন ও পাঠাগার সংরক্ষণ।

তথ্যসূত্র

সাহিত্য সংগঠন
১৯১১-এ ভারতে প্রতিষ্ঠিত
বাংলা সাহিত্যের প্রতিষ্ঠান
কলকাতা ভিত্তিক সংগঠন
পাকিস্তান আন্দোলন
বঙ্গীয় মুসলমান সাহিত্য পত্রিকা

বঙ্গীয় মুসলমান সাহিত্য পত্রিকা ব্রিটিশ ভারতে প্রকাশিত একটি ত্রৈমাসিক পত্রিকা ছিল। মুসলিম সমাজের উন্নয়নের লক্ষ্য নিয়ে বঙ্গীয় মুসলমান সাহিত্য সমিতির মুখপত্র হিসেবে এই পত্রিকা প্রকাশিত হয়। চিন্তা ও গবেষণামূলক প্রবন্ধ এতে প্রকাশিত হত।

প্রতিষ্ঠা
১৯১৮ সালের ২৪ ফেব্রুয়ারি বঙ্গীয় মুসলমান সাহিত্য সমিতির কার্যকরী সভায় পত্রিকা প্রকাশের সিদ্ধান্ত হয়। এই উদ্দেশ্যে একটি কমিটি গঠিত হয়েছিল। এর সদস্য ছিলেন কাজী ইমদাদুল হক (সভাপতি), মুহম্মদ শহীদুল্লাহ (সম্পাদক), মোহাম্মদ মোজাম্মেল হক (সম্পাদক), মোহাম্মদ রেয়াজউদ্দীন আহমদ, মঈনউদ্দীন হোসায়েন ও কমরেড মুজাফফর আহমদ। সেই বছরের এপ্রিলে বঙ্গীয় মুসলমান সাহিত্য পত্রিকা প্রথম প্রকাশিত হয়। কলকাতার ৪৭/২ মির্জা‌পুর স্ট্রিট থেকে পত্রিকা প্রকাশিত হত।

মুহম্মদ শহীদুল্লাহ ও মোহাম্মদ মোজাম্মেল হক এই পত্রিকার সম্পাদক হিসেবে কাজ করেছেন। ১৯২১ সালের জুনে মুহম্মদ শহীদুল্লাহ ঢাকা বিশ্ববিদ্যালয়ে যোগ দেন। এরপর থেকে মোহাম্মদ মোজাম্মেল হক এককভাবে সম্পাদনা করেছেন। ১৯২৩ সালের অক্টোবর পর্যন্ত এই পত্রিকা প্রকাশিত হয়। পত্রিকার প্রতি সংখ্যা ছয় আনা মূল্যে বিক্রি হত। এতে মোট ৮০ পৃষ্টা থাকত এবং মুদ্রণসংখ্যা ছিল ১০০০।

লক্ষ্য ও উদ্দেশ্য
বাংলার মুসলিমদের উন্নয়নের লক্ষ্যে বঙ্গীয় মুসলমান সাহিত্য পত্রিকা প্রকাশিত হয়েছিল। এতে লেখালেখি করা কবি-সাহিত্যিকদের মধ্যে রয়েছেন কাজী নজরুল ইসলাম, মুহম্মদ শহীদুল্লাহ, এয়াকুব আলী চৌধুরী, সৈয়দ এমদাদ আলী, ডাক্তার লুৎফর রহমান, মোহাম্মদ আকরম খাঁ, শেখ ফজলল করিম, গোলাম মোস্তফা, কাজী আবদুল ওদুদ, আবদুল করিম সাহিত্যবিশারদ, মোহাম্মদ ওয়াজেদ আলী, মোহাম্মদ বরকতুল্লাহ, আবুল কালাম শামসুদ্দীন, কালিদাস রায়, কাজী ইমদাদুল হক, আবুল হুসেন, কুমুদরঞ্জন মল্লিক, শৈলজানন্দ মুখোপাধ্যায় প্রমুখ।

তথ্যসূত্র

সাহিত্য পত্রিকা
বাংলা সাহিত্য পত্রিকা
বাংলা ভাষার সংবাদপত্র
বাংলা সাহিত্যের ইতিহাস
সুলতান ওমর আলি সাইফুদ্দিন মসজিদ

সুলতান ওমর আলি সাইফুদ্দিন মসজিদ(ইংরেজি:Sultan Omar Ali Saifuddin Mosque) ব্রুনাইয়ের রাজধানী বন্দর সেরি বেগাওয়ানে অবস্থিত একটি রাজকীয় মসজিদ। এটি সমগ্র প্রশান্ত মহাসাগরীয় এশিয়া অঞ্চলের অন্যতম দৃষ্টিনন্দন মসজিদ এবং একটি প্রধান পর্যটক-আকর্ষণস্থল । ব্রুনাইয়ের জনগণ এটিকে তাদের দেশের অন্যতম দর্শনীয় স্থান মনে করেন। ব্রুনাইয়ের ২৮তম সুলতান ওমর আলি সাইফুদ্দিনের নামে মসজিদটির নামকরণ করা হয়েছে। আধুনিক ইসলামী স্থাপত্যের অপূর্ব এই নিদর্শনটির নির্মাণকাজ ১৯৫৮ সালে সমাপ্ত হয়।

বিশেষ বৈশিষ্ট্য: 

 মূল গম্বুজটি সম্পূর্ণ ২৪ ক্যারেট খাঁটি সোনায় মোড়ানো, যা সূর্যের আলোতে চকচকে হয়ে ওঠে
 উচ্চতা প্রায় ৫২ মিটার (১৭১ ফুট), যা শহরের বেশিরভাগ অংশ থেকে দৃশ্যমান
 মসজিদের চারপাশ ঘিরে কৃত্রিম লেক রয়েছে, যাতে মসজিদের প্রতিচ্ছবি এক অপূর্ব সৌন্দর্য তৈরি করে
 ভিতরে রয়েছে একটি বিশাল প্রার্থনা কক্ষ, যেখানে প্রায় ৩,০০০ জন মুসল্লি একসাথে নামাজ আদায় করতে পারেন
 একটি রাজকীয় বার্জ বা "মাহলিগাই বার্জ" রাখা হয়েছে পানির ওপর — এটি কোরআনের পাঠ প্রতিযোগিতা ও ধর্মীয় অনুষ্ঠানে ব্যবহৃত হয়

📍 অবস্থান: 

 বন্দর সেরি বেগাওয়ান, ব্রুনাইয়ের রাজধানী শহর
 ব্রুনাই নদীর পাশেই, একটি কৃত্রিম লেকের মধ্যে অবস্থিত, যা মসজিদটিকে যেন পানির উপর ভাসমান একটি প্রাসাদের মতো করে তোলে

🕰️ নির্মাণকাল: 

 নির্মাণ শুরু: ১৯৫৪ সাল
 নির্মাণ শেষ: ১৯৫৮ সাল
 উদ্বোধন: ১৯৫৮ সালে ব্রুনাইয়ের তৎকালীন সুলতান সাইদ ওমর আলী সাইফুদ্দিন III নিজ হাতে উদ্বোধন করেন

🧱 স্থাপত্যশৈলী: 

 ইসলামিক স্থাপত্যের সাথে মুঘল ও ইতালীয় রেনেসাঁ-র মিলন
 স্থপতি: Rudolf Nolli নামের ইতালীয় এক খ্রিস্টান স্থপতি, যিনি ইতালিয়ান মার্বেল ও খোদাই কাজে দক্ষ ছিলেন

🧱 নির্মাণ উপকরণ: 

ব্রুনাইয়ের মসজিদ
ব্রুনাইয়ের স্থাপত্য
পেনসিলভেনিয়া বিশ্ববিদ্যালয়

পেনসিলভেনিয়া বিশ্ববিদ্যালয় ( ইউনিভার্সিটি অফ্‌ পেন্‌সিল্‌ভেনিয়া; Penn পেন নামেও পরিচিত) একটি মার্কিন বেসরকারী, সহশিক্ষামূলক গবেষণা বিশ্ববিদ্যালয়। এটি মার্কিন যুক্তরাষ্ট্রের পেনসিলভেনিয়া অঙ্গরাজ্যের ফিলাডেলফিয়া শহরে অবস্থিত। বিশ্ববিদ্যালয়টির দাবী অনুসারে, এটি মার্কিন যুক্তরাষ্ট্রের প্রথম বিশ্ববিদ্যালয়  এবং চতুর্থ প্রাচীনতম উচ্চ-শিক্ষা প্রতিষ্ঠান। পেনসিলভেনিয়া বিশ্ববিদ্যালয় আইভি লীগের সদস্য।

বেঞ্জামিন ফ্রাঙ্কলিন ১৭৪৯ সালে বিশ্ববিদ্যালয়টি প্রতিষ্ঠা করেন। বিশ্ববিদ্যালয়টির কলা ও মানববিদ্যা, সামাজিক বিজ্ঞান, স্থাপত্য, যোগাযোগ, ও শিক্ষাক্ষেত্রের প্রোগ্রামগুলি বিখ্যাত। তবে পেনসিলভেনিয়া বিশ্ববিদ্যালয়ের বিশেষভাবে পরিচিত এর ব্যবসা, চিকিৎসাবিজ্ঞান ও আইন স্কুলগুলির জন্য। এই বিশ্ববিদ্যালয়ে প্রায় ৪,৫০০ অধ্যাপক প্রায় ১০,০০০ স্নাতক ও আরও ১০,০০০ স্নাতকোত্তর ছাত্র-ছাত্রীকে শিক্ষাদান করেন।

আইভি লীগের সদস্য বিশ্ববিদ্যালয়গুলির মধ্যে পেনসিলভেনিয়া বিশ্ববিদ্যালয় সবচেয়ে বেশি ব্যয় করে।

ইতিহাস

ক্যাম্পাস

অ্যাকাডেমিকস

র‍্যাংকিং

উল্লেখযোগ্য শিক্ষার্থী 
 জর্জ এলউড স্মিথ, পদার্থবিজ্ঞানে নোবেল পুরস্কার ২০০৯
 আহমেদ হাসান, রসায়নে নোবেল পুরস্কার ১৯৯৯
 ক্রিস্টিয়ান ব. আনফিন্সেন, রসায়নে নোবেল পুরস্কার ১৯৭২
 এই-ইচি নেগিশি, রসায়নে নোবেল পুরস্কার  ২০১০
 জেরাল্ড এডেলম্যান, চিকিৎসাবিজ্ঞানে নোবেল পুরস্কার ১৯৭২
 মাইকেল স্টুয়ার্ট ব্রাউন, চিকিৎসাবিজ্ঞানে নোবেল পুরস্কার ১৯৮৫
 স্টানলি বি প্রুসিনার, চিকিৎসাবিজ্ঞানে নোবেল পুরস্কার ১৯৯৭
 এম রবার্ট অ্যারন, আইইইই আলেক্সান্ডার গ্রাহাম বেল মেডেল ১৯৭৮
 জ্যাক কেইল ওলফ, আইইইই কোজি কোবায়াশি কম্পিউটার্স অ্যান্ড কমিউনিকেশন্স অ্যাওয়ার্ড ১৯৯৮, ক্লদ ই শ্যানন অ্যাওয়ার্ড ২০০১, আইইইই রিচার্ড ডব্লিউ হ্যামিং মেডেল ২০০৪, মার্কনি প্রাইজ ২০১১

উল্লেখযোগ্য শিক্ষক 
 রবার্ট হফষ্টাটার
 সাইমন কুজ্‌নেত্‌স
 জন রবার্ট শ্রিফার

তথ্যসূত্র

টীকা 

মার্কিন যুক্তরাষ্ট্রের বিশ্ববিদ্যালয়
পেনসিলভেনিয়ার বিশ্ববিদ্যালয় ও কলেজ
১৭৪৯-এ প্রতিষ্ঠিত
১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
পিয়ের ফুশে

পিয়ের ফুশে () (১৮৯১, ইল-স্যুর-তে-১৯৬৭) একজন ফরাসি শিক্ষাবিদ, ভাষাবিজ্ঞানী এবং সাংস্কৃতিক ভাষাতাত্ত্বিক। তিনি কাতালান ভাষার রুসিয়্যোঁ (যাকে ফরাসিতে Roussillonnais রুসিয়্যোঁনে বলা হয়) রূপটির উপর গবেষণার জন্য পরিচিত।

ফুশে স্ত্রাসবুর বিশ্ববিদ্যালয়, গ্র্যনোব্‌ল বিশ্ববিদ্যালয় ও প্যারিস বিশ্ববিদ্যালয়ে শিক্ষকতা করেন।

মূল রচনাবলি 
 Phonétique et morphologie historique du roussillonnais (1924)
 Morphologie historique du roussillonnais (1924)
 Phonétique historique du français, Klincksieck, Paris, 1952. 
 Traité de prononciation française, Klincksieck, Paris, 1969.

পিয়ের ফুশের উপর লেখা রচনাবলি 
 Article nécrologique de P. Fouché par G. Antoine, FrMod 26, octobre 1967.
 Hommage à Pierre Fouché. Cahier des amis du Vieil Ille et des villages voisins, 21 (1968).
 Mélanges de linguistique et de philologie romanes dédiés à la mémoire de Pierre Fouché (1891-1967), Paris (Klincksieck) 1970.

পাদটীকা 

১৮৯১-এ জন্ম
১৯৬৭-এ মৃত্যু
ফরাসি ভাষাবিজ্ঞানী
তথ্যগুপ্তিবিদ্যা

তথ্যগুপ্তিবিদ্যা ( ক্রিপ্‌টোগ্রাফি) বা গুপ্তলিখনবিদ্যা কম্পিউটার বিজ্ঞানের নিরাপত্তা এলাকার একটি শাখা, যাতে তথ্য গোপন করার বিভিন্ন উপায় সম্পর্কে গবেষণা করা হয়। বর্তমান সময়ে তথ্যগুপ্তিবিদ্যা (ক্রিপ্টোগ্রাফি) বলতে বোঝায় - একটি বিশেষ ধরনের যোগাযোগের পদ্ধতি যাতে করে গ্রাহক এবং প্রেরক, উভয়ের তথ্য ৩য় কোন পক্ষ থেকে গোপন থাকে। 

গণিত, কম্পিউটার বিজ্ঞান এবং তড়িৎ প্রকৌশলের বিভিন্ন ক্ষেত্রে আধুনিক তথ্যগুপ্তিবিদ্যার উপস্থিতি লক্ষনীয়। এটিএম কার্ড, কম্পিউটার পাসওয়ার্ড, বৈদ্যুতিন বাণিজ্য বা ই-কমার্স- এর ক্ষেত্রে তথ্যগুপ্তিবিদ্যার ব্যবহারিক প্রয়োগ রয়েছে।

তথ্যগুপ্তিবিদ্যার বা গুপ্তলিখনবিদ্যার ইংরেজি পরিভাষা ক্রিপ্টোগ্রাফি শব্দটি এসেছে গ্রিক κρυπτός (উচ্চারণ ক্রিপ্‌তোস্‌) যার অর্থ "গোপন," এবং γράφω (উচ্চারণ গ্রাফি) যার অর্থ "লিখন" হতে।

তথ্যসূত্র

কম্পিউটার নিরাপত্তা
রৌপ বিজ্ঞান
ব্যাংকিং প্রযুক্তি
তথ্যগুপ্তিবিদ্যা
ফলিত গণিত
ডিইএস

ডিইএস (DES) হলো তথ্য গুপ্তিকরণে ব্যবহৃত এক ধরনের সাইফার, যা মার্কিন যুক্তরাষ্ট্রে সরকারীভাবে ফেডারেল ইনফরমেশন প্রসেসিং স্ট্যান্ডার্ড (ফিপ্স) হিসাবে ১৯৭৬ সাল হতে প্রচলিত হয়। এটি বর্তমানে বিশ্বের সর্বত্র ব্যবহৃত হচ্ছে। ডিইএস অ্যালগরিদমটি এর গোপন অংশ, অপেক্ষাকৃত ছোট কী (key) দৈর্ঘ্য, এবং ন্যাশনাল সিকিউরিডি এজেন্সির সাথে সংশ্লিষ্টতার কারণে শুরুর দিকে বেশ বিতর্কিত ছিলো। এই অ্যালগরিদমটির উপরে বিভিন্ন বিশ্ববিদ্যালয় ও গবেষণাকেন্দ্রের গবেষকেরা পর্যালোচনা করেছেন। এটি অন্যান্য ব্লক সাইফার ও ক্রিপ্টোবিশ্লেষণবিদ্যার উপরে গবেষণাকে বেশ প্রভাবিত করেছে।

কম্পিউটার নিরাপত্তা
হুইটফিল্ড ডিফি

হুইটফিল্ড ডিফি (জন্ম জুন ৫, ১৯৪৪) একজন মার্কিন কম্পিউটার বিজ্ঞানী। তিনি এবং মার্টিন হেলম্যান ১৯৭৬ সালে পাবলিক কী ক্রিপ্টোগ্রাফির উপরে প্রথম গবেষণা পত্র প্রকাশ করেন।

ডিফি ১৯৬৫ সালে এমআইটি হতে গণিতে স্নাতক ডিগ্রি লাভ করেন। ১৯৭৬ সালে হেলম্যানের সাথে লেখা "New Directions in Cryptography" নামক গবেষণাপত্রে তারা পাবলিক কি ক্রিপ্টোগ্রাফি, এবং কি আদানপ্রদানের জন্য নতুন পদ্ধতি প্রদান করেন।

১৯৯১ সালে ডিফি সান মাইক্রোসিস্টেম্‌সে যোগ দেন। তিনি বর্তমানে (২০০৭) সানের ভাইস প্রেসিডেন্ট, চীফ সিকিউরিটি অফিসার, এবং ফেলো।

বহিঃসংযোগ 
 Wired Magazine biography of Whitfield Diffie
 Interview with Whitfield Diffie on Chaosradio International
 Cranky Geeks Episode 71 

মার্কিন কম্পিউটার বিজ্ঞানী
১৯৪৪-এ জন্ম
জীবিত ব্যক্তি
টুরিং পুরস্কার বিজয়ী
রয়েল সোসাইটির বিদেশি সদস্য
টর

টর (Tor: The Onion Router) হলো ব্যক্তিগত গোপনীয়তা রক্ষার্থে পরিচয় গোপন করার কাজে ব্যবহৃত এক প্রকারের রাউটিং সফটওয়ার। এটি ওনিয়ন বা পিঁয়াজীয় রাউটিং পদ্ধতির দ্বিতীয় পর্যায়ের সিস্টেম।

টর তৈরি করা হয় প্রথমে মার্কিন যুক্তরাষ্ট্রের নৌবাহিনীর গবেষণাগারে। পরবর্তিতে ২০০৪ সালে এটি ইলেকট্রনিক ফ্রন্টিয়ার ফাউন্ডেশন (ইএফএফ) এর প্রকল্পে পরিণত হয়। ইএফএফ নভেম্বর ২০০৫ পর্যন্ত টরের আর্থিক পৃষ্ঠপোষকতা করে, এবং এখনও টর প্রজেক্টের জন্য ওয়েব হোস্টিং প্রদান করে থাকে।

অন্যান্য দ্রুতগতির পরিচয় গোপনকারী নেটওয়ার্কের মতো টরও ট্রাফিক অ্যানালাইসিস আক্রমণের সম্মুখীন হতে পারে, যদি কোনো পর্যবেক্ষক কোনো সংযোগের দুই প্রান্তের তথ্য আদানপ্রদান দেখতে পারেন।.

তথ্যসূত্র

বহিঃসংযোগ

 

কম্পিউটার নিরাপত্তা
ফাইল আদান প্রদান
ক্রস-প্ল্যাটফর্ম মুক্ত সফটওয়্যার
ক্রস-প্ল্যাটফর্ম সফটওয়্যার
তথ্যগুপ্তিবিদ্যা
ডার্ক ওয়েব
ইন্টারনেট প্রোটোকল
২০০২-এর সফটওয়্যার
২০০২-এ প্রতিষ্ঠিত ইন্টারনেট সম্পত্তি
কম্পিউটার নেটওয়ার্কিং
ইন্টারনেট নিরাপত্তা
টর ওনিওন পরিষেবা
টর (বেনামী নেটওয়ার্ক)
বেনামী নেটওয়ার্ক
ক্রিপ্টোগ্রাফিক সফটওয়্যার
ফ্রি রাউটিং সফটওয়্যার
ইন্টারনেট গোপনীয়তা সফটওয়্যার
ফ্রি নেটওয়ার্ক সম্পর্কিত সফটওয়্যার
নিরাপদ যোগাযোগ
অ্যাপ্লিকেশন লেয়ার প্রোটোকল
ইন্টারনেট মান
ভারতেশ্বরী হোমস

ভারতেশ্বরী হোমস টাঙ্গাইল জেলার মির্জাপুরে অবস্থিত বাংলাদেশের নামকরা একটি নারী শিক্ষাপ্রতিষ্ঠান। নারীর ভাগ্যোন্নয়নের লক্ষে প্রতিষ্ঠানটি ১৯৪০ সালে প্রতিষ্ঠা করেন টাঙ্গাইলের জমিদার দানবীর হিসেবে খ্যাত রণদা প্রসাদ সাহা। তিনি প্রতিষ্ঠানের নামকরণ করেন তার পিতামহী ভারতেশ্বরী দেবীর নামানুসারে। শৃঙ্খলা ও নিয়মানুবর্তিতার জন্য ভারতেশ্বরী হোমসের নাম দেশজুড়ে সুবিদিত। এ প্রতিষ্ঠানে রয়েছে ছাত্রীদের জন্য আবাসিক ব্যবস্থা। এতে ছাত্রীদের উচ্চমাধ্যমিক শ্রেণী পর্যন্ত পড়াশোনার ব্যবস্থা আছে। প্রতিদিন ছাত্রীরা রুটিন করে ভোর ৫টায় ঘুম থেকে উঠে দৈনিক কুচকাওয়াজের মাধ্যমে দিনের কার্যক্রম শুরু করে আর ঘুমাতে যায় রাত ১০টায়। হোমসের প্রায় সব কাজই ছাত্রীরা নিজেরাই করে। প্রতিটি কাজের জন্য প্রতিটি শ্রেণী থেকে ৩০ জনের একটি দল তৈরি করা হয়। বর্তমানে প্রতিষ্ঠানে ছাত্রীর সংখ্যা প্রায় এক হাজার ছাত্রী। এদের জন্য ৮ জন পুরুষসহ ৬৮ জন শিক্ষক।

পুরস্কার
 শিক্ষাক্ষেত্রে অবদানের জন্য ২০২০ সালে স্বাধীনতা পুরস্কার লাভ করে।

তথ্যসূত্র

বহিঃসংযোগ 
 ভারতেশ্বরী হোমসের উপর ইংরেজি নিবন্ধ, বাংলাপিডিয়া, অনলাইন সংস্করণ।

টাঙ্গাইল জেলার বিদ্যালয়
টাঙ্গাইল জেলার মহাবিদ্যালয়
১৯৪০-এ প্রতিষ্ঠিত
১৯৪০-এ প্রতিষ্ঠিত শিক্ষাপ্রতিষ্ঠান
শিক্ষায় স্বাধীনতা পুরস্কার বিজয়ী
১৯৪৫-এ প্রতিষ্ঠিত শিক্ষাপ্রতিষ্ঠান
১৯৪৫-এ ভারতে প্রতিষ্ঠিত
রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র

রাশিয়ান সোভিয়েত ফেডারেটিভ সমাজতান্ত্রিক প্রজাতন্ত্র, রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র বা রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র ( ১৫টি সোভিয়েত প্রজাতন্ত্রের মধ্যে সর্ববৃহৎ এবং সবচেয়ে জনবহুল ছিল। সোভিয়েত ইউনিয়নের পতনের পর এই অংশটিই রাশিয়ান ফেডারেশন রূপে আত্মপ্রকাশ করে।

তথ্যসূত্র 

সোভিয়েত প্রজাতন্ত্র
রাশিয়ার ইতিহাস
১৯১৭-এ প্রতিষ্ঠিত
১৯৯১-এ বিলুপ্ত
রুশ ভাষী দেশ ও অঞ্চল
রাশিয়ায় সাম্যবাদ
সাবেক সমাজতান্ত্রিক প্রজাতন্ত্র
এশিয়ার প্রাক্তন রাষ্ট্র
ইউরোপের প্রাক্তন রাষ্ট্র
ফেডারেল প্রজাতন্ত্র
প্রাক্তন দেশ
সমাজতান্ত্রিক রাষ্ট্র
ডোরিস লেসিং

ডোরিস লেসিং (কুমারী নাম Tayler; ২২ অক্টোবর, ১৯১৯ – ১৭ নভেম্বর, ২০১৩) ছিলেন একজন ব্রিটিশ উপন্যাসিক, কবি, নাট্যকার, জীবনীলেখক এবং ছোটগল্পকার। তার উপন্যাসের মধ্যে রয়েছে দি গ্রাস ইস সিঙ্গিং (১৯৫০), পাঁচটি ধারাবাহিক উপন্যাস যেগুলোকে একত্রে বলা হয় চিলড্রেন অফ ভায়োলেন্স (১৯৫২-৫৯), দি গোল্ডেন নোটবুক (১৯৬২), দি গুড টেররিস্ট (১৯৮৫), এবং একত্রে পাঁচটি উপন্যাস যেগুলোকে বলা হয় ক্যানোপাস ইন আরগোস: আর্কাইভস (১৯৭৯-১৯৮৩)। 
লেসিংকে ২০০৭ সালে সাহিত্যে নোবেল পুরস্কার প্রদান করা হয়। নোবেল প্রদান করে সুইডিশ একাডেমী তাকে বর্ণনা করে এভাবেঃ "that epicist of the female experience, who with scepticism, fire and visionary power has subjected a divided civilisation to scrutiny". লেসিং ছিলেন একাদশ নারী এবং সবচেয়ে বয়স্ক ব্যক্তি যিনি সাহিত্যে নোবেল পুরস্কার পেয়েছিলেন।

তথ্যসূত্র

১৯১৯-এ জন্ম
ইংরেজ ঔপন্যাসিক
ইংরেজ বিজ্ঞান কল্পকাহিনী লেখক
পারসিক লেখক
নোবেল বিজয়ী সাহিত্যিক
নোবেল বিজয়ী ইংরেজ
ব্রিটিশ সাম্যবাদী
২০শ শতাব্দীর ইংরেজ ঔপন্যাসিক
২০শ শতাব্দীর প্রাবন্ধিক
২০১৩-এ মৃত্যু
ব্রিটিশ বংশোদ্ভূত জিম্বাবুইয়ান
ব্রিটিশ নোবেল বিজয়ী
ইংরেজ আত্মজীবনীকার
ইংরেজ সাম্যবাদী
ইংরেজ নাট্যকার
ইংরেজ নারী কবি
ইংরেজ প্রাবন্ধিক
নোবেল বিজয়ী নারী
২১শ শতাব্দীর ব্রিটিশ ঔপন্যাসিক
ব্রিটিশ নারী ঔপন্যাসিক
সাম্যবাদী লেখিকা
২০শ শতাব্দীর ইংরেজ কবি
২১শ শতাব্দীর প্রাবন্ধিক
২০শ শতাব্দীর ছোটগল্পকার
অস্টিন পাওয়ার্স সিরিজ

অস্টিন পাওয়ার্স্‌ জে রোয়াচ পরিচালিত মার্কিন কমেডি চলচ্চিত্র। এই সিরিজের মোট তিনটি ছবি এ পর্যন্ত মুক্তি পেয়েছে। এগুলো হল অস্টিন পাওয়ার্স: ইন্টারন্যাশনাল ম্যান অফ মিস্ট্রি (১৯৯৭), অস্টিন পাওয়ার্স: দ্য স্পাই হু শ্যাগ্‌ড মি (১৯৯৯), ও অস্টিন পাওয়ার্স ইন গোল্ডমেম্বার (২০০২)। এতে অভিনয় করেছেন মাইক মায়ার্স্‌, মাইকেল ইয়র্ক, ডেমি মুর প্রমুখ।

চলচ্চিত্র 
 অস্টিন পাওয়ার্স: ইন্টারন্যাশনাল ম্যান অফ মিস্ট্রি (মুক্তি: ২ মে, ১৯৯৭)
 অস্টিন পাওয়ার্স: দ্য স্পাই হু শ্যাগ্‌ড মি (মুক্তি: ১১ জুন, ১৯৯৯)
 অস্টিন পাওয়ার্স ইন গোল্ডমেম্বার (মুক্তি: ২৬ জুলাই, ২০০২)

গেমস 
ভিডিও গেমস
 অস্টিন পাওয়ার্স: ওহ, বিহেভ!
 অস্টিন পাওয়ার্স: ওয়েলকাম টু মাই আন্ডারগ্রাউন্ড লায়ার!
 অস্টিন পাওয়ার্স ইন অপারেশন ট্রিভিয়া (পিসি অ্যান্ড ম্যাকইন্টশ)
 অস্টিন পাওয়ার্স পিনবল (প্লেস্টেশন ও পিসি)

অন্যান্য
 অস্টিন পাওয়ার্স কালেক্টিবল কার্ড গেম - ডেসিফার ইনকর্পোরেটেড
 অস্টিন পাওয়ার্স - স্টার্ন পিনবল মেশিন (মুক্তি: ২০০১)

মূল্যায়ন

বক্স অফিস

সমালোচকদের প্রতিক্রিয়া

পুরস্কার

পাদটীকা

তথ্যসূত্র

বহিঃসংযোগ 
 
 
 
  (বেশ কয়েক বছর যাবত নির্মাণের গুজব চলছে)

মার্কিন চলচ্চিত্র
মার্কিন ধারাবাহিক চলচ্চিত্র
মার্কিন যৌন কমেডি চলচ্চিত্র
ইংরেজি ভাষার চলচ্চিত্র
ভিডিও গেমসে গৃহীত চলচ্চিত্র
অ্যাকশন চলচ্চিত্র ধারাবাহিক
চিকামারা

চিকামারা শব্দটি কথ্যভাষায় দেয়াল লিখন বুঝাতে ব্যবহৃত হয়ে থাকে। স্বাধীনতা পূর্ববর্তীকালে আইনগত নিষেধাজ্ঞার কারণে রাতের আঁধারে দেয়াল লিখন করা হতো। এসব লেখায় মূলত সরকার বিরোধী রাজনৈতিক মন্তব্য তুলে ধরা হত। লেখার জন্য ব্রাশ হিসেবে ব্যবহৃত হতো মাথা থেঁতলে নেয়া জিগা গাছের ডাল এবং কালি হিসেবে ব্যবহৃত হতো আলকাতরা। কথিত আছে যে, হঠাৎ পুলিশের নজরে পড়ে গেলে দেয়াল লেখকরা দেয়াল লেখা বন্ধ করে দিয়ে ডাল দিয়ে এলোপাথারি ঝোপে বাড়ি দেয়া শুরু করতেন এই বলে, যে বাড়িতে চিকার উপদ্রব বেড়ে যাওয়াতে তারা চিকা মারার জন্য লাঠি নিয়ে বাইরে এসেছেন। চিকামারা নামটির উৎপত্তি সম্ভবত সেখান থেকেই।

বিভিন্ন সময়ে রাজনৈতিক বক্তব্য, নির্বাচনী প্রচার, ধর্মীয় বাণী, মিছিলের শ্লোগান থেকে শুরু করে কবিতা অথবা ব্যক্তিগত কষ্টের কথা তুলে ধরা হয়েছে বিভিন্ন দেয়াল লেখনে। "এখন যৌবন যার, মিছিলে যাবার শ্রেষ্ঠ সময় তার", "এই মুহূর্তে দরকার, তত্ত্বাবধায়ক সরকার" ইত্যাদি রাজনৈতিক বক্তব্য, "অমুক ভাইকে ভোট দিন", "অমুক ভাইয়ের সালাম নিন, তমুক মার্কায় ভোট দিন" "অমুক মার্কায় দিলে ভোট, শান্তি পাবে দেশের লোক" জাতীয় নির্বাচন পূর্ববর্তী বক্তব্য থেকে শুরু করে "কষ্টে আছি - আইজুদ্দিন" এর মত অনেক দেয়াল লেখন খুব সহজেই চোখে পড়বে। ঢাকায় এরকম দেয়াল খুঁজে পাওয়া দায়, যেখানে কখনো এরকম কিছু লেখা হয় নি।

আরও দেখুন
 গ্রাফিতি
পথ শিল্প
পথ সংস্কৃতি
দৃশ্যকলার বর্গ
লিখন
সংঘবদ্ধ অপরাধমূলক কার্যকলাপ
কারেজ দ্য কাওয়ার্ডলি ডগ

কারেজ দ্য কাওয়ার্ডলি ডগ () মার্কিন যুক্তরাষ্ট্রে নির্মিত একটি ভীতিপ্রদ ধারাবাহিক টেলিভিশন কার্টুন। এটি কার্টুন নেটওয়ার্ক চ্যানেলটির জন্য তৈরি করা হয়।

ভীতিপ্রদ ধারাবাহিক কার্টুন
অ্যানি পুরস্কার বিজয়ী
ইংরেজি ভাষার টেলিভিশন অনুষ্ঠান
রোনাল্ড ফিশার

স্যার রোনাল্ড এলমার ফিশার FRS (১৭ ফেব্রুয়ারি ১৮৯০ - ২৯ জুলাই ১৯৬২) একজন ব্রিটিশ পরিসংখ্যানবিদ এবং প্রজনন বিজ্ঞান বিশেষজ্ঞ ছিলেন। পরিসংখ্যান বিজ্ঞানে তার অবদানের জন্য তাকে বিংশ শতাব্দীর পরিসংখ্যানবিজ্ঞানের গুরুত্বপূর্ণ ব্যক্তিত্ব বলা হয়ে থাকে। তিনি এমন একজন প্রতিভাবান ব্যক্তি যিনি প্রায় একাই আধুনিক পরিসংখ্যান বিজ্ঞানের ভিত্তি তৈরি করেন।প্রজননশাস্ত্রে, তিনি গণিত ব্যবহার করে মেন্ডেলিয়ান জেনেটিক্স এবং প্রাকৃতিক নির্বাচনকে একত্রিত করেছিলেন; এটি বিংশ শতাব্দীর গোড়ার দিকে ডারউইনিজমবাদের পুনরুজ্জীবনে গুরুত্বপূর্ণ অবদান রেখেছিল যা বর্তমানে "আধুনিক সংশ্লেষণ" হিসেবে পরিচিত। জীববিজ্ঞানে তার এই গুরুত্বপূর্ণ অবদানগুলোর জন্য তাকে "The greatest of Darwin’s successors" (ডারউইনের সর্বশ্রেষ্ঠ উত্তরাধিকারী) বলা হয়।

তথ্যসূত্র

বহিঃসংযোগ

পরিসংখ্যানবিদ
১৮৯০-এ জন্ম
১৯৬২-এ মৃত্যু
ব্রিটিশ পরিসংখ্যানবিদ
কপলি পদক বিজয়ী
ইউনিভার্সিটি কলেজ লন্ডনের শিক্ষক
গনভিল ও কাইয়াস কলেজ, কেমব্রিজের প্রাক্তন শিক্ষার্থী
ইংরেজ পরিসংখ্যানবিদ
রয়েল সোসাইটির সভ্য
বংশাণুবিজ্ঞানের ইতিহাস
নাইটস ব্যাচেলর
রয়েল পদক বিজয়ী
মার্কিন ফিলোসফিক্যাল সোসাইটির সদস্য
রবার্ট এ. হাইনলাইন

রবার্ট এ হাইনলাইন (৭ই জুলাই, ১৯০৭ - ৮ই মে, ১৯৮৮) প্রখ্যাত মার্কিন লেখক যার লেখার সাহিত্যিক মান ও সংবেদনশীলতা কল্পবিজ্ঞান সাহিত্যের জগতে সবচেয়ে উৎকৃষ্ট বলে গণ্য করা হয়। কল্পবিজ্ঞান সাহিত্য নামক ঘরানাটি বিনির্মাণেও তার অনেক ভূমিকা রয়েছে। হাইনলাইন, আইজ্যাক আসিমভ, এবং আর্থার সি ক্লার্ক কে একসাথে অনেক সময় মার্কিন কল্পবিজ্ঞান জগতের "বিগ থ্রি" বলা হয়।

হাইনলাইন ১৯২৯ সালে মার্কিন নৌ অ্যাকাডেমি থেকে পাশ করে পাঁচ বছর নৌবাহিনীতে কাজ করেন। এরপর সামরিক জীবনের সমাপ্তি ঘটিয়ে ইউনিভার্সিটি অফ ক্যালিফোর্নিয়া অ্যাট লস এঞ্জেলেস-এ পদার্থবিজ্ঞান ও গণিতের উপর স্নাতক ডিগ্রি অর্জন করেন। ১৯৩৯ সাল থেকে তার পেশাদার লেখক জীবন শুরু হলেও মাঝে দ্বিতীয় বিশ্বযুদ্ধের সময় আবার নৌবাহিনীর হয়ে কিছুকাল কাজ করেছিলেন।

তার প্রথম গল্প "লাইফ-লাইন" অ্যাকশন ও রোমাঞ্চ গল্প প্রকাশক মার্কিন পাল্প সাময়িকী অ্যাস্টাউন্ডিং সায়েন্স ফিকশন-এ প্রকাশিত হয়। ১৯৪২ সালে প্রকৌশলী হিসেবে যুদ্ধে যোগ দেয়ার পূর্ব পর্যন্ত এই সাময়িকীতে লেখা চালিয়ে গেছেন; পরবর্তীতে বিখ্যাত হওয়া আরও বেশ কয়েকজন কল্পবিজ্ঞান লেখক তখন এতে লিখতেন। পাঁচ বছরের বিরতি শেষে ১৯৪৭ সালে হাইনলাইন আবার কলম হাতে নেন, তবে এবার তার লক্ষ্য হয়ে উঠে আরও পরিণত পাঠকদের জন্য লেখা। সে বছরই তার প্রথম বই রকেট শিপ গ্যালিলিও প্রকাশিত হয়। এরপর একটানা লিখে গেছেন, সারা জীবনে ছোট-বড়দের জন্য লেখা প্রচুর গল্প-উপন্যাস জমা হয় তার ঝুলিতে।

১৯৪০-এর দশকের পর তিনি সহজে ছোটো কলেবরের কাহিনী লিখতেন না। তার জনপ্রিয়তা ধীরে ধীরে বাড়তে থাকে, তবে সম্ভবত সর্বোচ্চ শিখরে পৌঁছায় স্ট্রেঞ্জারস ইন আ স্ট্রেইঞ্জ ল্যান্ড (১৯৬১) প্রকাশের মধ্য দিয়ে যাকে অনেক সময় তার সেরা কীর্তি হিসেবে বিবেচনা করা হয়। বিচিত্র রকমের বিষয়ে উৎসাহ এবং প্রযুক্তি ও চরিত্র গঠনের দিকে নিবিড় মনোযোগের কারণে তার একটি বিশাল একনিষ্ঠ পাঠকগোষ্ঠী গড়ে উঠেছে। তার সবচেয়ে জনপ্রিয় বইগুলোর মধ্যে রয়েছে দ্য গ্রিন হিলস অফ আর্থ (১৯৫১), ডাবল স্টার (১৯৫৬), দ্য ডোর ইন্টু সামার (১৯৫৭), সিটিজেন অফ দ্য গ্যালাক্সি (১৯৫৭), এবং মেটুজেলা'স চিলড্রেন (১৯৫৮)।

রচনাবলি

উপন্যাস

তথ্যসূত্র

বহিঃসংযোগ 
 হাইনলাইন সোসাইটি এবং তাদের প্রশ্নোত্তর 
 রবার্ট ও ভার্জিনিয়া হাইনলাইন পুরস্কার
 1952 হাইনলাইনের কলোরাডোর বাড়িতে জনপ্রিয় বলবিজ্ঞানের ট্যুর
 আইএমডিবিতে রবার্ট হাইনলাইন
 রবার্ট এ হাইনলাইনএর অনলাইন কল্পকাহিনী - ফ্রি স্পেকুলেটিভ ফিকশন অনলাইন; "দ্য লাস্ট ডেইজ অফ দ্য ইউনাইটেড স্টেট্‌স" নিবন্ধটি সহ
 ROBERT HEINLEIN AT 100 
 হাইনলাইন সংগ্রহশালা

মার্কিন কল্পবিজ্ঞান লেখক
মার্কিন ঔপন্যাসিক
মার্কিন ছোটগল্পকার
মার্কিন বিজ্ঞান লেখক
১৯০৭-এ জন্ম
১৯৮৮-এ মৃত্যু
মার্কিন অজ্ঞেয়বাদী
জার্মান বংশোদ্ভূত মার্কিন ব্যক্তি
২০শ শতাব্দীর মার্কিন ঔপন্যাসিক
২০শ শতাব্দীর মার্কিন ছোটগল্পকার
মার্কিন পুরুষ ঔপন্যাসিক
মার্কিন পুরুষ ছোটগল্পকার
মার্কিন বিজ্ঞান কল্পকাহিনী লেখক
ক্যালিফোর্নিয়ার ডেমোক্র্যাট
দ্বিতীয় বিশ্বযুদ্ধের মার্কিন নৌ কর্মকর্তা
২০শ শতাব্দীর মার্কিন পুরুষ লেখক
২০শ শতাব্দীর ছদ্মনামধারী লেখক